
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 732 

25 Σεπτεμβρίου 1998 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1086396/6218/Β0010 

Καθορισμός των ορίων του αιγιαλού και δημιουργία ζώνης 

παραλίας στη θέση «Κουλούρι» Κοινότητας Σπάρτου 

Αμφιλοχίας Νομού Αιτωλ/νίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις δατάξεις α) του άρθρου 
13 του Ν. 1078/1980 και β) του άρθρου 23 του Ν. 1337/ 
1983. 

2. Τις διατάξεις της παρ. 9 του άρθρου 1 του Κεφαλαίου 
Β' της 0.208/181/26.4.1982 (ΦΕΚ 214/26.4.1982 τ. Β ) 
κοινής απόφασης Υπουργών Προεδρίας Κυβερνήσεως και 
Οικονομικών «Αναμόρφωση Συλλογικών Οργάνων Γνωμο- 
δοτικής και Αποφασιστικής Αρμοδιότητας του Υπουρ¬ 
γείου Οικονομικών». 

3. Την από 24.3.1998 έκθεση της Επιτροπής καθορι¬ 
σμού των ορίων αιγιαλού και παραλίας και θέσεων αμμο- 
ληψίας, που καθόρισε τα όρια του αιγιαλού και της παρα¬ 
λίας στην περιοχή «Κουλούρι» Κοινότητας Σπάρτου Αμφι¬ 
λοχίας Νομού Αιτωλ/νίας και τα από Οκτώβριο 1997 τοπο- 
γραφικό διάγραμμα σε κλίμακα 1:500 του Τοπογράφου 
Μηχανικού Πέτρου Βαϊνά, ελεγμένα από την Κτηματική 
Υπηρεσία Αιτωλ/νίας, απάτην Ιωάννα Γ. Αργιαδίτη, Τοπο¬ 
γράφο Μηχανικό της Κ.Υ. Αιτωλ/νίας, που θεωρήθηκαν 
στις 22.10.1997 από τον Κων/νο Μακρή, Τοπογράφο Μη¬ 
χανικό, Προϊστάμενο τηςΤ.Υ.Δ.Κ. Ν. Αιτωλ/νίας, σε δύο 
(2) πινακίδες και συνοδεύουν την έκθεση της προαναφε- 
ρόμενης επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο 282/Φ.544.5/58/27.2.98 έγ¬ 
γραφό του. 

5. Τις διατάξεις του άρθρου 1 της παραγράφου 1 του Ν. 
3200/1955 (ΦΕΚ 97/Α71955) «περί διοικητικής αποκε- 
ντρώσεως» σε συνδυασμό με τις διατάξεις του από 
28.6.1955 Β.Δ. «περί εξαιρέσεως από της κατά το άρθρο 
1 παράγραφος 1 του Ν. 3200/55 αρμοδιότητας των Νο¬ 
μαρχών, αντικειμένων τινών αρμοδιότητος του Υπουργού 
Οικονομικών» του Β.Δ. 704/1970 και του άρθρου 1 της 
παραγράφου 5 του Π.Δ. 71/1984, για μεταβίβαση αρμο¬ 


διοτήτων του Υπουργού Οικονομικών στους Νομάρχες και 
στις περιφερειακές αρχές διανομαρχιακού επιπέδου. 

6. Τις διατάξεις του Ν. 2218/1994, παρ. 2 άρθρο 39, 
όπως τροποποιήθηκε με την παρ. 7 άρθρο 6 του Ν. 2240/ 
1994 (ΦΕΚ 153/16.9.1994 τ. Α'). 

7. Την με αριθ. πρωτ. 1087903.1481/ 0006Β/ 
ΠΟΑ.1233/28.8.97 απόφαση του Υπουργού Οικονομικών 
σύμφωνα με την οποία μεταβιβάζονται οι αρμοδιότητες 
του Υπουργού Οικονομικών στους Προϊσταμένους των 
περιφερειακών υπηρεσιών του Υπουργείου Οικονομικών, 
αποφασίζει: 

1. Επικυρώνει την από 24.3.1998 έκθεση της Επιτρο¬ 
πής καθορισμού των ορίων αιγιαλού και παραλίας και πα¬ 
λαιού αιγιαλού και θέσεων αμμοληψίας, καθώς και τα από 
Οκτώβριο 1997 τοπογραφικά διαγράμματα, που τη συνο¬ 
δεύουν, τα οποία συντάχθηκαν από τον Τοπογράφο Μη¬ 
χανικό Πέτρο Βαϊνά και θεωρήθηκαν από τον Κων/νο Μα¬ 
κρή, Τοπογράφο Μηχανικό, Προϊστάμενο της Τ.Υ.Δ.Κ. Ν. 
Αιτωλ/νίας, με κλίμακα 1:500 στις 22.10.97 σε δύο (2) πι¬ 
νακίδες επί του οποίου η πιο πάνω επιτροπή, καθόρισε τα 
όρια αιγιαλού με: 

- την οριογραμμή του αιγιαλού δια συνεχούς ερυθρός 

πολυγωνικής γραμμής με κορυφές Α2, Α3.Α26, Α27. 

- την οριογραμμή της παραλίας δια συνεχούς κίτρινης 

πολυγωνικής γραμμής με κορυφές Π2, Π3.Π20, Π21 

και πλευρές παράλληλες προς τις γραμμές του αιγιαλού 
και σε απόσταση 15 μ. μέχρι την κορυφή Α18 και πλάτος 
40 μ. από την κορυφή Α18 έως την Α27. 

I. Για τον καθορισμό των οριογραμμών ελήφθησαν υπό- 
ψιν τα υπάρχοντα κτίσματα. 

II. Οι κορυφές των οριογραμμών εξασφαλίζονται από το 
Κρατικό Τριγωνομετρικό Δίκτυο. 

III. Καθορίζεται ζώνη παραλίας πλάτους 15 Μ., όπου οι 
συντεταγμένες της γραμμής παραλίας φαίνονται στο συ¬ 
νημμένο πίνακα. 

IV. Η επιτροπή δεν διαπίστωσε την ύπαρξη παλαιού αι- 
γιαλού. 

Η απόφαση αυτή, με την Έκθεση της Επιτροπής και το 

διάγραμμα, να δημοσιευθούν στην Εφημερίδα της Κυβερ- 
νήσεως. 

Αθήνα, 7 Σεπτεμβρίου 1998 

Ο Γενικός Διευθυντής 
Δημ. Περιουσίας & Εθν. Κληροδοτημάτων 

ΠΑΝΑΓΙΩΤΗΣ ΠΙΛΑΤΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ 

Για τον καθορισμό των ορίων του αιγιαλού και παραλίας 
στη θέση «Κουλούρι» Κοινότητας Σπάρτου Αμφιλοχίας 
Αιτωλ/νίας. 

Στην Κοινότητα Σπάρτου σήμερα 24.3.1998, ημέρα 
Τρίτη και ώρα 9 το πρωί οι υπογραγεγραμμένοι: 

1. Θεοφάνης Γεώργιος, Προϊστάμενος Κτηματικής 
Υπηρεσίας Αιτωλ/νίας, ως Πρόεδρος της Επιτροπής, 

2. Αργιαδίτη Ιωάννα, Τοπογράφος Μηχανικός της Κτη¬ 
ματικής Υπηρεσίας Αιτωλ/νίας, ως μέλος της Επιτρο¬ 
πής, 

3. Σέβης Βασίλειος, Ανθ/ρχος Λ.Σ. (Ε.Υ.), Λιμενάρχης 
Λιμ. Σταθμού Αμφιλοχίας, ως μέλος της Επιτροπής, κωλυ- 
ομένου του τακτικού μέλους Λιμενάρχη Πρέβεζας, αποτε- 
λούντες την επιτροπή καθορισμού ορίων και αιγιαλού και 
παραλίας δυνάμει του άρθρου 74 του Δ.Δ. 636/77 συ- 
γκληθείσα κατόπιν του υπ’ αριθ. 2382/Φ.410/09/97 εγ¬ 
γράφου του Προέδρου αυτής, μεταβήκαμε επί τόπου στην 
προαναφερόμενη περιοχή σήμερα 24.3.1998 και λαβό- 
ντες υπόψη: 

-Την από 21.10.1997 αίτηση του Προέδρου Κοινότη¬ 
τας Σπάρτου με την οποία ζητείται ο καθορισμός των 
ορίων αιγιαλού και παραλίας. 

-Τα υπό του Πέτρου Βαϊνά, Τοπογράφου Μηχανικού 
συνταχθέντα τον Οκτώβρη του 1997 τοπογραφικά και 
υψομετρικά διαγράμματα εις τετραπλούν (4πλούν) σε κλί¬ 
μακα 1:500 ελεγχμένα από την Ιωάννα Γ. Αργιαδίτη, Το¬ 
πογράφο Μηχανικό της Κτηματικής Υπηρεσίας Αιτωλ/ 
νιας και θεωρημένα από τον Κων/νο Μακρή, Τοπογράφο 
Μηχανικό και Προϊστάμενο Τ.Υ.Δ.Κ. Αιτωλ/νίας στις 
22.10.1997 σε δύο (2) πινακίδες. 


- Τις διατάξεις του Α.Ν. 2344/40 ως αυτός τροποποιή¬ 
θηκε καθώς και την προς τούτο Δικαστηριακή και Διοικη¬ 
τική Νομολογία (άρθρο 5 του Α.Ν. 263/68). 

-Το υπ' αριθ. 282/544.5/58/27.2.98 έγγραφο του 
Γ.Ε.Ν. όπου διορθώνει το εύρος του αιγιαλού σε κάποια 
σημεία χωρίς την ενυποβολή των αρχικών στοιχείων. 

-Την εκ της επιτόπιου μεταβάσεως σχηματισθείσα 
αντίληψη περί του πλάτους της βρέχόμενης ζώνης της ξη¬ 
ρός και λοιπών στοιχείων ήτοι: 

α) το γεγονός ότι στην προαναφερόμενη περιοχή δεν 
υπάρχουν παλίρροιες και θαλάσσια ρεύματα, 

β) ότι ο αιγιαλός και ο πέραν αυτού χώρος (παραλία) πα¬ 
ρουσιάζουν την ίδια σχεδόν μορφολογία (λιμνάζοντα νερά 
- έλη), 

γ) ότι στην περιοχή επικρατούν οι ίδιες καιρικές συνθή¬ 
κες, αποφασίζουμε: 

1. Καθορίζουμε επί του ως άνω τοπογραφικού διαγράμ¬ 
ματος ως εξής: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή με στοιχεία Α2, Α3,.Α26, Α27. 

β) Την οριογραμμή της παραλίας με συνεχή κίτρινη πο¬ 
λυγωνική γραμμή με στοιχεία Π2, Π3.Π20, Π21 της 

οποίας οι κορυφές εξασφαλίζονται με ορθογώνιες συντε¬ 
ταγμένες από το κρατικό δίκτυο και απέχει από την οριο- 
γραμμή απόσταση 15 μέτρων μέχρι την κορυφή Α18 και 
πλάτους 40 μ. από την κορυφή Α18 έως την Α27. 

2. Γ ια τον καθορισμό των οριογραμμών λήφθηκε υπόψιν 
ότι δεν υπάρχουν κτίσματα. 

3. Ο κορυφές των οριογραμμών εξασφαλίζονται από το 
Κρατικό Τριγωνομετρικό Δίκτυο. 

4. Καθορίζεται ζώνη παραλίας πλάτους 15 μέτρων μέχρι 
την κορυφή Α18 και πλάτους 40 μέτρων από την κορυφή 
Α18 έως την Α27 για εξυπηρέτηση των σκοπών της πα- 
ραγρ. 1 του άρθρου 7 του Α.Ν. 2344/40. 

5. Η Επιτροπή διαπίστωσε ότι δεν υφίσταται παλαιός αι- 
γιαλός. 

Ο Πρόεδρος 
ΓΕΩΡΓΙΟΣ ΘΕΟΦΑΝΗΣ 

Τα Μέλη 

ΙΩΑΝΝΑ I. ΑΡΓΙΑΔΙΤΗ - ΒΑΣΙΛΕΙΟΣ ΣΕΒΗΣ 

νομαρχία αιτωλ/νιας 
δ/νςη τ ε:<νικων υπηρεσιών 

ΤΟΠΟΓΡΑΦ ΙΚΟ ΔΙΑΓΡΑΜΜΑ 

ΚΑΘΟΡΙΣΜΟΥ ΟΡΙΩΝ ΑIΓίΑΛΟΥ - ΠΑΡΑΛΙΑΣ 


ΓΤΕΡ ' ΟΧΗ ΚΟΥΛΟΥΡΙ _ 

ΔΗΜΟΥ ΣΠΑΡΤΟΥ _ ΕΝΔI Α»ΕΡΟΗΕΝΟΣ 


ΝΟΜΟΥ ΑΙΤΩΛΟΑΚΑΡΝΑΝΙΑΣ _ _ 

